KOMMISSIONENS FORORDNING (EF) Nr. 729/1999

af 7. april 1999

om ændring af forordning (EF) nr. 659/97 om gennemførelsesbestemmelser til Rådets forordning (EF) nr. 2200/96 for så vidt angår interventionsordningen for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 2520/97(2), særlig artikel 48, og

ud fra følgende betragtninger:

Ved Kommissionens forordning (EF) nr. 659/97(3), senest ændret ved forordning (EF) nr. 1490/98(4), blev der vedtaget gennemførelsesbestemmelser til forordning (EF) nr. 2200/96, for så vidt angår interventionsordningen for frugt og grøntsager;

de oplysninger om anvendelsen af interventionsordningen, som medlemsstaterne skal sende til Kommissionen i henhold til artikel 9, stk. 2, i forordning (EF) nr. 659/97, skal give Kommissionen mulighed for at efterkomme bestemmelserne i artikel 44, stk. 4, i forordning (EF) nr. 2200/96; det er derfor muligt at forenkle bilag IV til forordning (EF) nr. 659/97;

i henhold til artikel 15, stk. 3, litra b), i forordning (EF) nr. 2200/96 kan driftsfondene anvendes i form af et tillæg til EF-tilbagekøbsgodtgørelsen, uden at det således fastsatte tillægsbeløb, forhøjet med EF-tilbagekøbsgodtgørelsen, overstiger de maksimale tilbagekøbspriser, der gælder for produktionsåret 1995/1996 i henhold til artikel 16, stk. 3a, artikel 16a, artikel 16b og artikel 18, stk. 1, litra a), første led, i Rådets forordning (EØF) nr. 1035/72(5), senest ændret ved Kommissionens forordning (EF) nr. 1363/95(6); der blev ikke fastsat tilbagekøbspriser for meloner og vandmeloner i produktionsåret 1995/1996, fordi de to produkter ikke blev tilbagekøbt i henhold til forordning (EØF) nr. 1035/72;

for at skabe ensartede regler for alle frugter og grøntsager bør der fastsættes et maksimumsbeløb for tillægget til den EF-tilbagekøbsgodtgørelse, der er fastsat i artikel 15, stk. 3, litra b), i forordning (EF) nr. 2200/96, som ikke må overskrides af de medlemsstater, der anvender bestemmelsen for meloner og vandmeloner; maksimumsbeløbet for tillægget for meloner og vandmeloner bør derfor fastsættes således, at forholdet mellem maksimumsbeløbet og EF-tilbagekøbsgodtgørelsen er det samme for meloner og vandmeloner som for de øvrige frugter og grøntsager, der er omfattet af interventionsordningen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I forordning (EF) nr. 659/97 foretages følgende ændringer:

1) Bilag IV affattes som angivet i bilag I til nærværende forordning.

2) I bilag VIII indsættes de to linjer i bilag II til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. april 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. april 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 1.

(2) EFT L 346 af 17.12.1997, s. 41.

(3) EFT L 100 af 17.4.1997, s. 22.

(4) EFT L 196 af 14.7.1998, s. 7.

(5) EFT L 118 af 20.5.1972, s. 1.

(6) EFT L 132 af 16.6.1995, s. 8.

BILAG I

"BILAG IV

OVERSIGT OVER INTERVENTIONER

Oplysninger, som medlemsstaterne ved udgangen af hvert produktionsår skal sende til Kommissionen i henhold til artikel 9, stk. 2, i forordning (EF) nr. 659/97

1. For hvert produkt nævnt i bilag II til forordning (EF) nr. 2200/96 og for hvert af de øvrige berørte produkter:

a) samlet mængde, der ikke blev udbudt til salg (tons)

b) medlemsstaternes udbetalinger (i euro eller national valuta), fordelt mellem EF-tilbagekøbsgodtgørelse, tillæg til EF-tilbagekøbsgodtgørelse og godtgørelse for tilbagekøb af varer uden for bilag II.

2. For hvert produkt i bilag II og, hvis Kommissionen anmoder herom, visse varer uden for bilag II, der blev tilbagekøbt i betydelige mængder i det pågældende produktionsår eller i et tidligere produktionsår:

a) fordeling pr. måned af mængder, der ikke blev udbudt til salg (tons)

b) fordeling pr. destination, jf. artikel 30 i forordning (EF) nr. 659/97, af mængder, der ikke blev udbudt til salg (tons)

c) fordeling pr. sort og/eller handelstype af mængder, der ikke blev udbudt til salg (tons).

3. Oversigtsskema over mængder, der er markedsført, og mængder, der ikke blev udbudt til salg (tons) pr. anerkendt producentorganisation og pr. produkt/vare (i bilag II og i givet fald uden for bilag II)."

BILAG II

">TABELPOSITION>"